กิตติศักดิ์ปัด ไม่ใช่บอส คดีโกงสจล. (ชมคลิป)
ทนายประกบ หลังถูกตร.จับ คาสุวรรณภูมิ,รวบคาสนามบิน กิตติศักดิ์ มัทธุจัด ผู้ต้องหาสำคัญคดีลักเงิน สจล.1.4 พันล้านบาท หลังบินกลับจากอังกฤษ เผยรู้จักอดีตผู้จัดการแบงก์ไทยพาณิชย์ ที่โอนเงินมาให้ครั้งละ 200-300 ล้านบาท หลายครั้ง แต่ยังปากแข็งอ้างไม่รู้เป็นเงิน สจล. ส่วนเงินที่ได้นำไปลงทุนทำธุรกิจ และเล่นการพนัน และไม่รู้ใครคือบอส ขณะที่ ผบ.ตร.ตั้งโต๊ะแถลงโต้ ไม่เชื่อผู้ต้องหา เตรียมขยายผลต่อ ส่วนบอสผู้อยู่ เบื้องหลัง ตำรวจบอกคนละทิศ โดยโฆษก ตร.เชื่อน่าจะเป็นการเข้าใจผิดของผู้ต้องหา ส่วนรองผู้การกองปราบฯ คนทำคดีระบุ รู้ใครคือบอส แต่บอกไม่ได้ ด้านถวิล พึ่งมา บอกเป็นเรื่องดีที่จับกุมผู้ต้องหาสำคัญได้ พร้อมยืนยันไม่เกี่ยวข้องเรื่องนี้,รวบแล้วผู้ต้องหาคนสำคัญคดีลักทรัพย์เงิน สจล. 1.4 พันล้านบาท โดยเมื่อเวลา 06.00 น. วันที่ 22 พ.ค. ที่ท่าอากาศยานสุวรรณภูมิ พล.ต.ท.ประวุฒิ ถาวรศิริ ผู้ช่วย ผบ.ตร. และตำรวจกองปราบปราม เข้าจับกุมนายกิตติศักดิ์ มัทธุจัด อายุ 31 ปี ผู้ต้องหาคดีร่วมกันลักทรัพย์เงินสถาบันเทคโนโลยีพระจอมเกล้าเจ้าคุณทหารลาดกระบัง (สจล.) กว่า 1.4 พันล้านบาท หลังเดินทางเข้าประเทศโดยสายการบินไทย ก่อนนำตัวไปสอบปากคำ และแถลงข่าวการจับกุมที่สำนักงานตำรวจแห่งชาติ,ต่อมาเวลา 10.00 น. ที่สำนักงานตำรวจแห่งชาติ พล.ต.อ.สมยศ พุ่มพันธุ์ม่วง ผบ.ตร. พล.ต.ท.ประวุฒิ ถาวรศิริ ผู้ช่วย ผบ.ตร. และ พ.ต.อ.กรไชย คล้ายคลึง รอง ผบก.ป. ร่วมกันแถลงข่าวจับกุมนายกิตติศักดิ์ มัทธุจัด ผู้ต้องหาตามหมายจับศาลอาญา ลงวันที่ 26 ธ.ค.57 ในข้อหาปลอมเอกสารสิทธิและใช้เอกสารสิทธิปลอม ร่วมกันลักทรัพย์ ร่วมกันฟอกเงิน โดย พล.ต.อ.สมยศกล่าวว่า ตามที่สถาบันเทคโนโลยีพระจอมเกล้า เจ้าคุณทหารลาดกระบัง ร้องทุกข์ให้ดำเนินคดีกับนายทรงกลด ศรีประสงค์ และ น.ส.อำพร น้อยสัมฤทธิ์ และกลุ่มบุคคลที่เกี่ยวข้อง ที่ร่วมกันลักทรัพย์ ปลอมและใช้เอกสารปลอม ร่วมกันฟอกเงิน ต่อมาพนักงานสอบสวน กก.1 บก.ป.ได้ขออนุมัติหมายจับศาลอาญา จับกุมผู้กระทำความผิด 14 คน โดยจับกุมผู้ร่วมกระทำผิดได้แล้ว 11 คน พร้อม สั่งการให้ พล.ต.อ.จักรทิพย์ ชัยจินดา รอง ผบ.ตร.เดินทางไปประเทศอังกฤษ ประสานกับเจ้าหน้าที่ตำรวจสังกัด National Crime Agency (NCA) ติดตามความคืบหน้าของคดี และประสานงานในส่วนที่เกี่ยวข้อง พร้อมกดดันทุกวิถีทางเพื่อติดตามตัวผู้กระทำความผิดกลับมาลงโทษ ผลจากการประสานงานดังกล่าวทำให้ทราบว่า นายกิตติศักดิ์ จะเดินทางกลับเข้ามาในประเทศไทยโดยสารการ-บินไทย เที่ยวบินที่ TG911 จากกรุงลอนดอน ประเทศอังกฤษ ถึงประเทศไทยในเวลา 05.30 น. วันที่ 22 พ.ค. ได้นำกำลังไปเฝ้าบริเวณอาคารผู้โดยสารขาเข้าท่าอากาศยานสุวรรณภูมิ จนสามารถจับกุมตัวมาดำเนินคดีคนที่ 12,ผบ.ตร. กล่าวต่อว่า นายกิตติศักดิ์เป็นตัวการสำคัญที่จะนำไปสู่การคลี่คลายคดี ว่าเงินจำนวนมหาศาลของ สจล.ไปที่ไหน อย่างไร มีใครอยู่เบื้องหลังอีกหรือไม่ เป็นเรื่องที่ต้องขยายผลต่อไป นายกิตติศักดิ์ยอมรับว่ามีความเชื่อมโยงกับนายทรงกลด ศรีประสงค์ อดีต ผจก.ธนาคารไทยพาณิชย์ สาขาลาดกระบัง เป็นผู้โอนเงินมาให้ โดยอ้างกับนายทรงกลดว่า จะนำไปลงทุนแล้วจะส่งเงินต้นคืนพร้อมดอกเบี้ย แต่นายกิตติศักดิ์ไม่เคยคืนเงินเลยตลอดระยะเวลา 3 ปี ตำรวจยังไม่เชื่อในการให้ปากคำเบื้องต้น ของนายกิตติศักดิ์ที่อ้างว่าไม่รู้ว่าเงินที่ได้รับนั้น มาจากคดีที่โกงมาจาก สจล. แต่เป็นเงินที่ได้จากการลงทุนที่ได้รับจากนายทรงกลด ที่รู้จักในฐานะเพื่อนที่เรียนตั้งแต่ ปวส. ยังยืนยันว่าเป็นการนำเงินไปลงทุนและการพนันเท่านั้น ส่วนที่ยังไม่มอบตัวตั้งแต่เริ่มเกิดเรื่อง ตำรวจเชื่อว่าเป็นการหลบหนีหาทางปรึกษาคดีทางกฎหมายเพื่อมาสู้คดี รวมถึงกรณีคำให้การที่นายกรงกลดไม่สงสัยว่า นาย กิตติศักดิ์เอาเงินไปลงทุนทำอะไรทีละหลายร้อยล้าน ขณะเดียวกัน ยังอ้างด้วยว่า เป็นการยืมนำไปลงทุน แต่ไม่มีการโอนเงินคืนให้นายทรงกลด อย่างไรก็ตาม แม้ธนาคารพาณิชย์จะชดใช้ทรัพย์สินที่เสียหายคืนแล้ว ตำรวจจะดำเนินการในข้อหาดังกล่าว พร้อมเร่งหาพยานหลักฐานนำมาหักล้างกับคำให้การของนายกิตติศักดิ์ จากนี้จะส่งตัวให้พนักงานสอบสวนบก.ป.ไปดำเนินการตามขั้นตอน,ขณะที่ พล.ต.ท.ประวุฒิกล่าวว่า กรณีบอสใหญ่ที่ทุกคนเข้าใจ น่าจะเป็นความเข้าใจผิดของผู้ต้องหาที่ให้การก่อนหน้านี้ โดยตำรวจเชื่อว่า ตัวการใหญ่คดีนี้คือนายกิตติศักดิ์ โดยคดีนี้ได้ส่งฟ้องผู้ต้องหาไป 11 คน คือ 1.นายทรงกลด ศรีประสงค์ 2.น.ส.อำพร น้อยสัมฤทธิ์ ผอ.กองคลัง สจล. 3.นายพูนศักดิ์ บุญสวัสดิ์ 4.นายจริวัฒน์ สหพร-อุดมการณ์ 5.นางสมบัติ โสประดิษฐ์ 6.น.ส.จันทร์จิรา โสประดิษฐ์ 7.นางระดม มัทธุจัด 8.นายภาดา บัวขาว 9.นายถวิล พึ่งมา อดีตอธิการบดี สจล. 10.นายศรุต ราชบุรี 11.นายสรรพสิทธิ์ ลิ่ม-นรรัตน์ และนายกิตติศักดิ์ที่ถูกควบคุมตัวในวันนี้ คาดว่าจะไม่มีการออกหมายจับเพิ่มเติม เนื่องจากได้ออกหมายจับครบขบวนการแล้ว ยังเหลือผู้ต้องหาที่ยังหลบหนีอีก 2 คน คือนายธวัชชัย ลิ้มเจริญ และนายสมพงษ์ สหพรอุดมการณ์ ตำรวจพอจะมีข้อมูลบางส่วนแล้ว โดยได้สั่งการให้เร่งรัดจับกุมมาดำเนินคดีต่อไป,ด้าน พ.ต.อ.กรไชย คล้ายคลึง รอง ผบก.ป.กล่าวว่า จากการสอบปากคำนายกิตติศักดิ์ เบื้องต้นพนักงานสอบสวนยังไม่เชื่อ เพราะเชื่อว่าเป็นการนำเงินออกไปนอกระบบ โดยการซื้อที่ดิน รถยนต์หรู การดำเนินการในครั้งนี้มีต่างกรรมต่างวาระ ในแต่ละวาระถือเป็น 1 คดี มีการโอนเงินกันนับร้อยครั้ง ส่วน บอส ที่กล่าวถึงเราไม่ได้บอกว่าใครเป็นบอส เชื่อว่าน่าจะมีใครที่สูงกว่านี้ เพราะแค่ น.ส.อำพร นายทรงกลด และนายกิตติศักดิ์ ยังไม่สามารถดำเนินการในขั้นตอนตรงนี้ได้ ถ้าไม่มีคนอยู่เบื้องหลังทราบว่าใครคือบอส ที่มีการกล่าวถึง แต่ตนพูดไม่ได้,ส่วนนายกิตติศักดิ์กล่าวว่า ไม่สบายใจที่พ่อและแม่ถูกอายัดทรัพย์สิน ตัดสินใจกลับมาสู้คดีเพื่อยืนยันความบริสุทธิ์ ยอมรับว่ารู้จักกับนายทรงกลด โดยนายทรงกลดได้โอนเงินให้ครั้งละ 200 ถึง 300 ล้านบาทหลายครั้ง ตลอดระยะเวลา 3 ปี ได้นำไป ลงทุนประกอบธุรกิจต่างๆ และเล่นการพนันฟุตบอลที่ต่างประเทศ พร้อมกับโอนไปให้ครอบครัว โดยไม่รู้มาก่อนว่าเงินจำนวนดังกล่าวเป็นเงินที่ยักยอกจาก สจล. ส่วนที่อ้างถึง บอสใหญ่ ไม่ทราบว่าคือใคร,จากนั้น พ.ต.อ.กรไชย คล้ายคลึง รอง ผบก.ป. พร้อมกำลังได้คุมตัวนายกิตติศักดิ์มาสอบปากคำเพิ่มเติมที่ บก.ป. โดยมี พ.ต.อ.ณษ เศวตเลข รอง ผบก.ป.พร้อมพนักงานสอบสวน กก.1 บก.ป. ร่วมกันสอบปากคำนายกิตติศักดิ์ โดยไม่อนุญาตให้สื่อมวลชนเข้าไปภายในห้องพนักงานสอบสวน,พ.ต.อ.ณษ เศวตเลข รอง ผบก.ป.หัวหน้าพนักงานสอบสวนคดีลักเงิน สจล.เปิดเผยว่า ในชั้นสอบสวนนายกิตติศักดิ์ขอให้ทนายมาร่วมฟังด้วย โดยยอมรับว่า รู้จักนายทรงกลด และได้ยืมเงินมาลงทุน แต่ไม่มีสัญญาการกู้ยืม และไม่รู้ว่าเงินที่ได้มาเป็นเงินที่ได้มาจากอะไร จากนั้นนำไปลงทุนทำธุรกิจรวมทั้งเล่นการพนัน ถือเป็นสิทธิ์ของผู้ต้องหาพนักงานสอบสวนทราบอยู่แล้วว่านายกิตติศักดิ์ได้เตรียมตัวมาเป็นอย่างดี ถึงนายกิตติศักดิ์จะให้การไม่เป็นประโยชน์ต่อรูปคดี แต่ในสำนวนของพนักงานสอบสวนที่ทำมาตั้งแต่แรกนั้นมีครบหมดแล้วว่าเชื่อมโยงถึงใครบ้าง หลังจากสอบสวนเสร็จสิ้นจะนำผู้ต้องหาไปควบคุมไว้ที่ สน.พหลโยธิน จากนั้นในวันที่ 23 พ.ค. จะนำตัวไปส่งฟ้องที่ศาลจังหวัดมีนบุรี โดยพนักงานสอบสวนจะเสนอคัดค้านการประกันตัวแนบท้ายไปด้วย,วันเดียวกัน สถาบันเทคโนโลยีพระจอมเกล้าเจ้าคุณทหารลาดกระบัง ได้ออกแถลงการณ์แสดงจุดยืนหลังจากที่นายกิตติศักดิ์ มัทธุจัด ผู้ต้องหาคดียักยอกทรัพย์ สจล.ถูกจับกุม โดยมีใจความตอนหนึ่งว่า จากกรณีคดีลักทรัพย์เงินฝากของ สจล. ขณะนี้นายกิตติศักดิ์ มัทธุจัด ผู้ต้องหาคนสำคัญได้ถูกเจ้าหน้าที่ตำรวจจับกุม คาดว่าจะทำให้คดีรุดหน้าอย่างรวดเร็ว ทั้งนี้ สถาบันได้จัดตั้งคณะทำงานติดตามคดีดังกล่าว มีเจ้าหน้าที่ให้ความร่วมมือตลอดจนสนับสนุนพยานหลักฐานเอกสารต่างๆ ตามที่เจ้าพนักงานสืบสวนสอบสวนร้องขอ พร้อมปฏิบัติหน้าที่ตลอดเวลา อย่างไรก็ตาม สจล. ภายใต้การบริหารของนายสุชัชวีร์ สุวรรณสวัสดิ์ รักษาการแทนอธิการบดี สจล. ยังยึดมั่นในหลักธรรมาภิบาล และความโปร่งใสในการบริหารงาน มีจุดยืนที่จะไม่ปกป้องผู้กระทำความผิด และพร้อมสนับสนุนการดำเนินงานของตำรวจอย่างเต็มที่ ทั้งนี้ สจล.หวังเป็นอย่างยิ่งว่า คดีดังกล่าวจะเดินไปด้วยความยุติธรรม สามารถหาผู้กระทำความผิดมารับโทษตามกฎหมายได้โดยเร็ว,นายจำรูญ เล้าสินวัฒนา รักษาการแทน รอง อธิการบดี สจล. ในฐานะประธานคณะกรรมการตรวจสอบ บัญชีเงินฝากธนาคารเผยว่า เจ้าหน้าที่ตำรวจได้แจ้งให้ สจล.ทราบเรื่องการจับกุมนายกิตติศักดิ์แล้ว และให้ตนไปพบที่กองปราบปราม ได้พูดคุยกับนายกิตติศักดิ์ และสอบถามข้อมูลต่างๆ แต่ไม่สามารถเปิดเผยรายละเอียดได้ ต้องปล่อยให้เป็นไปตามการดำเนินการของเจ้าหน้าที่ตำรวจ หากผลการสอบสวนพบว่ามีบุคลากรของมหาวิทยาลัยเข้าไปเกี่ยวข้องเพิ่มเติม จะดำเนินการอย่างเด็ดขาด ทั้งนี้ เรื่องทั้งหมดได้รายงานนายสุชัชวีร์ สุวรรณสวัสดิ์ รักษาการแทนอธิการบดี สจล.รับทราบแล้ว,ด้านนายสุชัชวีร์ สุวรรณสวัสดิ์ รักษาการแทนอธิการบดี สจล.กล่าวว่า ได้รับรายงานจากนายจำรูญ เล้าสินวัฒนา แล้ว สจล.ยินดีให้ความร่วมมือกับตำรวจ อย่างเต็มที่ ส่วนการตรวจสอบภายใน สจล. ยังไม่พบว่ามีผู้เกี่ยวข้องกับเรื่องดังกล่าวเพิ่มเติม ยกเว้น น.ส.อำพร น้อยสัมฤทธิ์ อดีตผู้อำนวยการกองคลัง ที่เกี่ยวข้อง ส่วนระบบการเงินของ สจล. ขณะนี้ได้ประสานบริษัทยักษ์ใหญ่ทางด้านการเงิน และบัญชีระดับโลกเข้ามาดูและระบบบัญชีของมหาวิทยาลัยแล้ว,ส่วนนายถวิล พึ่งมา อดีตอธิการบดี สจล. หนึ่งในผู้ถูกกล่าวหาว่ามีส่วนเกี่ยวข้องกับการยักยอกเงินของ สจล. กล่าวว่า เป็นเรื่องดีที่นายกิตติศักดิ์ถูกจับกุมตัว เพราะจะทำให้สามารถทราบถึงเส้นทางการเงินที่ชัดเจนว่าเงินหายไปไหน ใครเอาไป และจะได้จับผู้ที่อยู่ในกระบวนการยักยอกเงินจริงๆได้ทั้งหมด ส่วนตนไม่กังวลว่าจะถูกซัดทอด แม้จะจับตัวนายกิตติศักดิ์ได้ ยืนยันว่าไม่มีส่วนเกี่ยวข้องกับเรื่องนี้แน่นอน
รวบคาสนามบิน กิตติศักดิ์ มัทธุจัด ผู้ต้องหาสำคัญคดีลักเงิน สจล.1.4 พันล้านบาท หลังบินกลับจากอังกฤษ เผยรู้จักอดีตผู้จัดการแบงก์ไทยพาณิชย์ ที่โอนเงินมาให้ครั้งละ 200-300 ล้านบาท หลายครั้ง แต่ยังปากแข็งอ้างไม่รู้เป็นเงิน สจล.
ข่าวหน้า1,ทุจริต,คดีโกงเงินสจล.,โกงเงิน,โกงเงิน สจล.,กิตติศักดิ์ มัทธุจัด,ผู้ต้องหา,สนามบินสุวรรณภูมิ,สมยศ พุ่มพันธุ์ม่วง,ประวุฒิ ถาวรศิริ,กรไชย คล้ายคลึง,จับกุม,ข่าว,ไทยรัฐออนไลน์,ข่าวทั่วไทย